钦定古今图书集成/明伦汇编/闺媛典/第308卷 > 皇清四十一 > 徐廷周妻戴氏
## 钦定古今图书集成/明伦汇编/闺媛典/第308卷 > 皇清四十一 > 徐廷周妻戴氏

按《六合县志》：“戴氏，乡官戴鸿基女。少有志节，笃孝父母。长适太学生徐廷周。三年。廷周亡，遗一女，氏屡求殉不获，竭资以营夫葬。抚孤女备极辛苦，经数载不绝涕洟，永屏纨绮，不近彩缯。事父曲尽礼节，孺慕同。未嫁时，昼营女工，夜观书籍，每览古烈女节孝诸传，辄为掩卷涕泗。性慈惠，怜孤恤寡，周贫拯急，虽倾产” 弗惜。居家持大体，戚党中争者，得氏片言辄释。女长，赘婿孙汧，人谓“知人。” 年七十，具题旌表。